เฉลิม เสนอทางออกประเทศ ให้เลิกรธน.ปี 60 เอาฉบับปี 40 มาใช้ ก่อนร่างใหม่
เฉลิม อยู่บำรุง เสนอทางออกของประเทศ นำรธน.ปี 40 มาบังคับใช้ ยกเลิกฉบับปี 60 ร่างรธน.ใหม่ใน 120 วัน โดยให้นายกฯ ยุบสภา และจัดการเลือกตั้งใหม่ เพื่อลดความขัดแย้งวันที่ 12 ส.ค. ร้อยตำรวจเอกเฉลิม อยู่บำรุง ประธานคณะกรรมการกิจการพิเศษ พรรคเพื่อไทย ได้เสนอร่างรัฐธรรมนูญ (ฉบับชั่วคราว) พุทธศักราช 2563 เพื่อมาบังคับใช้ โดยมีรายละเอียดทั้งหมด 5 มาตราคือ มาตรา 1 ให้ยกเลิก รัฐธรรมนูญแห่งราชอาณาจักรไทย พุทธศักราช 2560 และให้นำรัฐธรรมนูญแห่งราชอาณาจักรไทยพุทธศักราช 2540 มาใช้บังคับแทนไปพลางก่อนจนกว่าจะได้มีการประกาศใช้รัฐธรรมนูญแห่งราชอาณาจักรไทย ฉบับถาวรต่อไป /มาตรา 2 รัฐธรรมนูญเป็นกฎหมายสูงสุดของประเทศ บทบัญญัติใดของกฎหมาย กฎหรือข้อบังคับ หรือการกระทำใดขัดหรือแย้งต่อรัฐธรรมนูญ ให้บัญญัติหรือการกระทำนั้นเป็นอันใช้บังคับมิได้ เมื่อไม่มีบทบัญญัติแห่งรัฐธรรมนูญนี้และรัฐธรรมนูญแห่งราชอาณาจักรไทย พุทธศักราช 2540 ซึ่งนำมาใช้ไปพลางก่อน บังคับแก่กรณีใด ให้กระทำการนั้นหรือวินิจฉัยกรณีนั้นไปตามประเพณีการปกครองประเทศไทยในระบอบประชาธิปไตยอันมีพระมหากษัตริย์ทรงเป็นประมุขมาตรา 3 ให้นายกรัฐมนตรี ดำเนินการประกาศยุบสภาผู้แทนราษฎร ภายใน 60 วัน นับแต่วันที่รัฐธรรมนูญนี้มีผลใช้บังคับ / มาตรา 4 ให้จัดการเลือกตั้งสมาชิกสภาผู้แทนราษฎร เป็นการทั่วไปตามรัฐธรรมนูญแห่งราชอาณาจักรไทย พุทธศักราช 2540 ที่นำมาใช้ไปพลางก่อนภายใน 60 วัน นับแต่วันที่นายกรัฐมนตรีได้ประกาศยุบสภาผู้แทนราษฎร และมาตรา 5 การร่างรัฐธรรมนูญฉบับถาวร ให้ดำเนินการตามรัฐธรรมนูญแห่งราชอาณาจักรไทยพุทธศักราช 2540 โดยให้แล้วเสร็จและประกาศใช้ภายใน 120 วัน นับแต่วันจัดให้มีการเลือกตั้งสมาชิกสภาผู้แทนราษฎรทั้งนี้ เชื่อว่า ร่างรัฐธรรมนูญฉบับชั่วคราวนี้ จะช่วยลดความขัดแย้งที่เกิดขึ้น และสร้างความชอบธรรมให้กับประชาชน รวมถึงเป็นทางออกให้กับประเทศไทย ได้ทางออกให้กับประเทศไทย
เฉลิม อยู่บำรุง เสนอทางออกของประเทศ นำรธน.ปี 40 มาบังคับใช้ ยกเลิกฉบับปี 60 ร่างรธน.ใหม่ใน 120 วัน โดยให้นายกฯ ยุบสภา และจัดการเลือกตั้งใหม่ เพื่อลดความขัดแย้ง 
เฉลิม อยู่บำรุง,เสนอทางออกประเทศ,รัฐธรรมนูญปี 2560,รัฐธรรมนูญปี 2540,นายกฯยุบสภา,เพื่อไทย,แก้รธน.,ข่าวทั่วไป